CELEX: 52002PC0420
Language: da
Date: 2002-07-24
Title: Forslag til Rådets Forordning om ændring af forordning (EF) nr. 973/2001 om tekniske bevarelsesforanstaltninger for visse bestande af stærkt vandrende fiskearter

Avis juridique important

|

52002PC0420

Forslag til Rådets Forordning om ændring af forordning (EF) nr. 973/2001 om tekniske bevarelsesforanstaltninger for visse bestande af stærkt vandrende fiskearter  /* KOM/2002/0420 endelig udg. - CNS 2002/0189 */  

EF-Tidende nr. 291 E af 26/11/2002 s. 0210 - 0211

Forslag til RÅDETS FORORDNING om ændring af forordning (EF) nr. 973/2001 om tekniske bevarelsesforanstaltninger for visse bestande af stærkt vandrende fiskearter(forelagt af Kommissionen)BEGRUNDELSEEF deltager i regionale fiskeriorganisationer, der danner ramme om et regionalt samarbejde om bevarelse og forvaltning af fiskeressourcer.EF har siden 14. november 1997 været kontraherende part i den internationale konvention om bevarelse af tunfiskebestanden i Atlanterhavet, i det følgende benævnt ICCAT-konventionen.De tekniske foranstaltninger truffet af Den Internationale Kommissionen for Bevarelse af Tunfiskebestanden i Atlanterhavet (ICCAT) blev gennemført i EF-retten ved Rådets forordning (EF) nr. 973/2001 om tekniske bevarelsesforanstaltninger for visse bestande af stærkt vandrende fiskearter.ICCAT traf på sit 17. ordinære møde nye tekniske foranstaltninger for visse bestande af stærkt vandrende arter i Atlanterhavet og Middelhavet.Formålet med dette forslag er således at gennemføre disse henstillinger i EF-retten gennem en ændring af forordning (EF) nr. 973/2001.Kommissionen foreslår, at Rådet vedtager vedlagte forslag.2002/0189 (CNS)Forslag til RÅDETS FORORDNING om ændring af forordning (EF) nr. 973/2001 om tekniske bevarelsesforanstaltninger for visse bestande af stærkt vandrende fiskearterRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37,under henvisning til forslag fra Kommissionen [1],[1]  EFT C [...] af [...], s. [...].under henvisning til udtalelse fra Europa-Parlamentet [2], og[2]  EFT C [...] af [...], s. [...].ud fra følgende betragtninger:(1) Den Internationale Kommissionen for Bevarelse af Tunfiskebestanden i Atlanterhavet, i det følgende benævnt ICCAT, har vedtaget en række henstillinger vedrørende tekniske foranstaltninger, som er blevet gennemført i EF-retten ved forordning (EF) nr. 973/2001 [3].[3]  EFT L 137 af 19.5.2001, s. 1.(2) På sit 17. ordinære møde i 2001 anbefalede ICCAT en række nye tekniske foranstaltninger for visse bestande af stærkt vandrende arter i Atlanterhavet og Middelhavet. Disse henstillinger er bindende for EF og bør derfor gennemføres.(3) Forordning (EF) nr. 973/2001 bør ændres i overensstemmelse hermed -UDSTEDT FØLGENDE FORORDNING:Artikel 1I forordning (EF) nr. 973/2001 foretages følgende ændringer:1) Artikel 3, stk. 4, affattes således:"Medlemsstaterne træffer de fornødne foranstaltninger til at udpege observatører og sørger for, at der tages en observatør om bord på alle de fartøjer, der fører deres flag eller er registreret på deres område, og som netop skal i gang med at fiske i det område, der er omhandlet i stk. 2."2) Artikel 9, stk. 5 og 6, udgår.3) Artikel 10, stk. 5, affattes således:"Hver medlemsstater sender hvert år inden den 15. maj Kommissionen en liste over de fiskerfartøjer, der fører dets flag, og som fisker efter nordatlantisk hvid tun som målart. Kommissionen videresender disse oplysninger til ICCAT's sekretariat hvert år inden den 30. maj."4) Som artikel 10a indsættes:"Artikel 10a1. Hver medlemsstat sender hvert år inden den 15. juli Kommissionen en elektronisk liste over fartøjer med en længde overalt på over 24 m, der fører dets flag, er registreret på dets område og har licens til fiskeri efter tun og tilknyttede arter i konventionsområdet i det pågældende år. Kommissionen videresender disse oplysninger til ICCAT's sekretariat hvert år inden den 31. august.2. Listerne omhandlet i stk. 1 skal indeholde følgende oplysninger:a) fartøjets interne nummer som defineret i bilag I til Kommissionens forordning (EF) nr. 2090/98 [4][4]  EFT L 266 af 1.10.1998, s. 27.b) fartøjets navn og registreringsnummerc) eventuelt eller eventuelle tidligere flagd) eventuelt internationalt radiokaldesignale) fartøjstype, længde og tonnage i BRTf) navn og adresse på reder(e), anpartshavere eller befragter(e)."5) Som artikel 12a indsættes:"Artikel 12a1. Medlemsstaterne tilskynder fiskerne til i videst muligt omfang at slippe levende hajer, navnlig ungfisk, der er fanget ved en fejltagelse, løs i havet igen.2. Medlemsstaterne tilskynder fiskerne til at begrænse genudsætningen af døde hajer."Artikel 2Denne forordning træder i kraft på syvende efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den ...På Rådets vegneFormand